CELEX: 32014R0627
Language: et
Date: 2014-06-12 00:00:00
Title: Komisjoni määrus (EL) nr 627/2014, 12. juuni 2014 , millega muudetakse määrust (EL) nr 582/2011, et kohandada seda pardadiagnostikasüsteemi tahkete osakeste seire osas tehnika arenguga  EMPs kohaldatav tekst

13.6.2014   
            
            
               ET
            
            
               Euroopa Liidu Teataja
            
            
               L 174/28
            
         KOMISJONI MÄÄRUS (EL) nr 627/2014,
   12. juuni 2014,
   millega muudetakse määrust (EL) nr 582/2011, et kohandada seda pardadiagnostikasüsteemi tahkete osakeste seire osas tehnika arenguga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. juuni 2009. aasta määrust (EÜ) nr 595/2009, mis käsitleb mootorsõidukite ja mootorite tüübikinnitust seoses raskeveokite heitmetega (Euro VI) ning sõidukite remondi- ja hooldusteabe kättesaadavust ning millega muudetakse määrust (EÜ) nr 715/2007 ja direktiivi 2007/46/EÜ ning tunnistatakse kehtetuks direktiivid 80/1269/EMÜ, 2005/55/EÜ ja 2005/78/EÜ, (1) ning eriti selle artikli 5 lõiget 4 ja artikli 12 lõiget 3,
   ning arvestades järgmist:
   
               (1)
            
            
               Komisjoni määrusega (EL) nr 582/2011 (2) on komisjonile pandud kohustus vaadata üle diiselmootoriga sõidukite diiselkütuse tahkete osakeste filtri toimivuse seire tehniline otstarbekus, lähtudes nimetatud määruse X lisa tabelis 1 sätestatud pardadiagnostikasüsteemi künnisväärtustest.
            
         
               (2)
            
            
               Komisjon on selle küsimuse üle vaadanud ja jõudnud järeldusele, et tehnoloogia, mis võimaldab seirata diiselkütuse tahkete osakeste filtri toimivust pardadiagnostika künnisväärtuste suhtes, on olemas. Sellest ülevaatest on aga ühtlasi selgunud, et kõnealuste diiselkütuse tahkete osakeste filtrite toimivusnõuete rakendamine oleks asjakohane edasi lükata, et anda tootmisharule piisavalt aega, et tagada masstootmiseks vajalike seadmete olemasolu ja nende kohandamine sõidukitele. Seepärast on vaja kohandada määruse (EL) nr 582/2011 I lisa 9. liite tabelit 1, et lisada sinna uus rakendamiskuupäev.
            
         
               (3)
            
            
               Lisaks sellele tuleks määruse (EL) nr 582/2011 I lisa 9. liite tabelit 1 kohandada ka ottomootorite puhul, lisades sinna veeru, milles osutatakse nõudele jälgida süsinikmonooksiidi taset määruse (EL) nr 582/2011 X lisa tabelis 2 sätestatud pardadiagnostikasüsteemi künnisväärtuste põhjal, ning veel üks veerg, milles osutatakse nimetatud määruse X lisa punktides 6–6.5.5.1 sätestatud kasutusel olevate sõidukite talitlusnõuetele.
            
         
               (4)
            
            
               Seepärast tuleks määrust (EL) nr 582/2011 vastavalt muuta.
            
         
               (5)
            
            
               Käesoleva määrusega ette nähtud meetmed on kooskõlas mootorsõidukite tehnilise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 582/2011 muudetakse järgmiselt:
   
               1)
            
            
               artikli 4 lõige 8 asendatakse järgmisega:
               „8.   Tootja taotluse korral võib uute sõiduki- või mootoritüüpide puhul kuni 31. detsembrini 2015 ja kõikide uute Euroopa Liidus müüdud, registreeritud või kasutusse võetud sõidukite puhul kuni 31. detsembrini 2016 kasutada diislikütuse tahkete osakeste filtrite seire puhul X lisa punktis 2.3.3.3 esitatud alternatiivseid sätteid.”;
            
         
               2)
            
            
               I lisa muudetakse vastavalt käesoleva määruse lisale.
            
         Artikkel 2
   Tüübikinnitused, mis on antud diiselmootoritele ja -sõidukitele vastavalt I lisa 9. liite tabeli 1 tähemärgile B enne käesoleva määruse kohaldamise alguskuupäeva, jäävad kehtima ka pärast seda kuupäeva.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 188, 18.7.2009, lk 1.
   
      (2)  Komisjoni määrus (EL) nr 582/2011, 25. mai 2011, millega rakendatakse ja muudetakse Euroopa Parlamendi ja nõukogu määrust (EÜ) nr 595/2009 seoses raskeveokite heidetega (Euro VI) ja millega muudetakse Euroopa Parlamendi ja nõukogu direktiivi 2007/46/EÜ I ja III lisa (ELT L 167, 25.6.2011, lk 1).
   
      LISA
      Määruse (EL) nr 582/2011 I lisa 9. liites asendatakse tabel 1 järgmisega:
      
         
            „Tabel 1
         
         
                     Tähemärk
                  
                  
                     NOx OTL (1)
                     
                  
                  
                     PM OTL (2)
                     
                  
                  
                     CO OTL (6)
                     
                  
                  
                     Talitluskoefitsient IUPR
                  
                  
                     Reaktiivi kvaliteet ja tarbimine
                  
                  
                     Rakendamise kuupäev: uued tüübid
                  
                  
                     Rakendamise kuupäev: kõik sõidukid
                  
                  
                     Registreerimise lõppkuupäev
                  
               
                     A
                  
                  
                     Rida „Üleminekuperiood” tabelites 1 ja 2
                  
                  
                     Talitluse seire (3)
                     
                  
                  
                      
                  
                  
                     Üleminekuperiood (7)
                     
                  
                  
                     Üleminekuperiood (4)
                     
                  
                  
                     31.12.2012
                  
                  
                     31.12.2013
                  
                  
                     31.8.2015 (9)
                     
                     30.12.2016 (10)
                     
                  
               
                     B (11)
                     
                  
                  
                     Rida „Üleminekuperiood” tabelis 2
                  
                  
                      
                  
                  
                     Rida „Üleminekuperiood” tabelis 2
                  
                  
                     Üleminekuperiood (7)
                     
                  
                  
                     Üleminekuperiood (4)
                     
                  
                  
                     1.9.2014
                  
                  
                     1.9.2015
                  
                  
                     30.12.2016
                  
               
                     C
                  
                  
                     Rida „Üldnõuded” tabelites 1 ja 2
                  
                  
                     Rida „Üldnõuded” tabelis 1
                  
                  
                     Rida „Üldnõuded” tabelis 2
                  
                  
                     Üldnõuded (8)
                     
                  
                  
                     Üldnõuded (5)
                     
                  
                  
                     31.12.2015
                  
                  
                     31.12.2016
                  
                  
                      
                  
               
               
      
         (1)  X lisa tabelites 1 ja 2 sätestatud NOx piirnormi seire nõuded.
      
         (2)  X lisa tabelis 1 sätestatud tahkete osakeste piirnormi seire nõuded.
      
         (3)  X lisa punktis 2.1.1 sätestatud talitluse seire nõuded.
      
         (4)  XIII lisa punktides 7.1.1.1 ja 8.4.1.1 reaktiivi kvaliteedi ja tarbimise suhtes sätestatud nõuded üleminekuperioodil.
      
         (5)  XIII lisa punktides 7.1.1 ja 8.4.1 reaktiivi kvaliteedi ja tarbimise suhtes sätestatud üldnõuded.
      
         (6)  X lisa tabelis 2 sätestatud CO piirnormi seire nõuded.
      
         (7)  X lisa punktides 6.4.4, 6.5.5 ja 6.5.5.1 sätestatud IUPR nõuded üleminekuperioodil.
      
         (8)  X lisa 6. jaos sätestatud IUPR üldnõuded.
      
         (9)  Ottomootorite ja ottomootoriga sõidukite puhul.
      
         (10)  Diiselmootorite ja diiselmootoriga sõidukite puhul.
      
         (11)  Kohaldatav üksnes ottomootorite ja ottomootoriga sõidukite puhul.”